શંકરને પ્રિય શ્રાવણ કેમ? લોકો શ્રવણ કરતા થાય, સૂક્ષ્મ શરીર, લિંગ શરીરનું દહન કરવા પ્રયત્ન કરે. પૂજા-પાઠ, દાન-ધરમ કરતા અધિકાર પ્રમાણે ફળ મળે. ભક્તિનો માહોલ, ભક્તિસભર લોકો, દાન-દક્ષિણા આપી પુણ્ય કર્મો અચંત કરવા, અતઃકરણ શુદ્ધિ કરવા પ્રયત્ન કરે માટે શંકરની જેમ વિષ્ણુને પણ શ્રાવણ પસંદ છે. શ્રાવણમાં શ્રવણ, સત્સંગ કરવાનું. ભાદરવામાં ભજન, કીર્તન, મનન કરવાનું. આસો નવરાત્રિમાં શક્તિની ઉપાસના, ચંચળતા, વિક્ષેપોનું શમન કરવાનું, શક્તિ અર્ચન કરવાનું. ફાફડા-જલેબી ખાવાથી કલ્યાણ ન થાય, શક્તિ અર્ચન થાય. જ્ઞાન-વૈરાગ્ય દઢ થાય. જીવનમાં એક નિર્ણય થાય, દુવિધાઓનું શમન થાય, તો જ દશેરા મનાવી શકાય. તો અહંકાર અજ્ઞાનરૂપી રાવણનું દહન કરી સાચી દિવાળી મનાવી શકાય.